Photo: Konrad Mizzi Facebook page .td_uid_2_616fa3d6ad77a_rand.td-a-rec-img{text-align:left}.td_uid_2_616fa3d6ad77a_rand.td-a-rec-img img{margin:0 auto 0 0} Wara li l-Partit Nazzjonalista ppreżenta mozzjoni lill-Ispeaker Anġlu Farrugia biex Konrad Mizzi jintalab jixhed quddiem il-Kumitat Permanenti għall-Kontijiet Pubbliċi (PAC) mill-Kamra tad-Deputati, Mizzi stqarr fuq il-midja soċjali li se jattendi il-kumitat. L-Oppożizzjoni Nazzjonalista xorta waħda iżda baqgħet tinsisti li l-Prim Ministru għandu llum t-Tlieta jressaq għall-vot il-mozzjoni li tal-PN biex ikun żgurat li Konrad Mizzi jersaq u jagħti x-xhieda tiegħu quddiem il-Kumitat Permanenti dwar il-Kontijiet Pubbliċi. Il-PN qal li jekk il-Prim Ministru ma jagħmilx hekk "ikun qiegħed joqgħod għal dak li jgħidlu Konrad Mizzi u jkun għal darboħra qed jikkonferma kemm hu tassew il-kontinwazzjoni tal-iktar gvern korrott fl-istorja ta' pajjiżna." Iktar kmieni t-Tlieta, id-Deputat Nazzjonalista Beppe Fenech Adami, li hu wkoll iċ-Chairman tal-PAC, flimkien mad-Deputati Karol Aquilina u Ryan Callus f'mozzjoni talbu lill-Ispeaker Anġlu Farrugia biex Konrad Mizzi jitla jixhed quddiem il-Kumitat li qed jinvestiga l-kuntratt tal-Electrogas. Fuq il-paġna personali tiegħu fuq Facebook, l-Eks Ministru Laburista Konrad Mizzi qal li minkejja li kien id-dritt tiegħu skond il-linji gwidi tal-PAC li ma jattendix il-kumitat, 'sabiex ma jħallix lin-Nazzjonalisti jfixklu l-ħidma tal-Gvern Laburista', hu se jattendi l-laqgħa tal-Kumitat. Diġa ma marx jixhed darbtejn Minkejja li Mizzi ġie msejjaħ sabiex jidher u jagħti x-xhieda tiegħu quddiem il-PAC waqt laqgħa li saret nhar l-Erbgħa 6 ta' Ottubru 2021, kif ukoll fit-13 ta' Ottubru 2021, huwa nforma lill-Kumitat permezz ta' email li mhux se jattendi l-laqgħa biex jagħti x-xhieda tiegħu. Fil-mozzjoni tal-Oppożizzjoni jingħad li minkejja li l-linji gwida tal-Kumitat jipprovdu li Membru Parlamentari jista' jirrifjuta li jidher biex jagħti x-xhieda tiegħu quddiem Kumitat tal-Kamra, fl-istess waqt, jagħmilha ċara li l-Kamra tista' tordna Membru tal-Kamra jidher u jagħti x-xhieda tiegħu. Huma sostnew li huwa fl-interess pubbliku li Konrad Mizzi jidher u jagħti x-xhieda iktar u iktar għax serva bħala l-Ministru li taħt ir-responsabbilità tiegħu twettaq proġett infrastrutturali kbir fil-qasam tal-enerġija u li dwaru, tkompli l-mozzjoni, pajjiżna ntrabat li jħallas mijiet ta' miljuni ta' Ewro għal perjodu ta' 18-il sena'. Hu tenna li jekk Robert Abela ma jivvutax favur il-mozzjoni li Mizzi jittella u jixhed quddiem il-PAC, 'ikun l-unika politiku li għadu jiddefendi l-kuntratt skandaluż mal-Electrogas'. 'Hu fl-interess tal-poplu li Konrad Mizzi jwieġeb, ladarba hu l-poplu li qed iħallas bl-għoli fil-kontijiet', tenna l-MP Callus. Irrefera għall-'10 miljun ewro' li ntefqu 'f'sena u nofs' għax fi kliemu, Mizzi 'għażel lill-Electrogas minflok l-orħos sors, bħall-Interconnector'. Iridu jiddevjaw l-attenzjoni mid-diskors tal-PM – Konrad Mizzi F'post fuq il-midja soċjali tiegħu, Mizzi ddeskriva l-mozzjoni mressqa mill-Partit Nazzjonalista bħala 'xejn għajr tentattiv sabiex tiddevja l-attenzjoni mid-diskors tal-Prim Ministru dwar il-Baġit 2022'. Hu qal li l-għażla tiegħu li ma jattendix l-laqgħat tal-PAC hu dritt li joħroġ mill-linji gwidi tal-istess kumitat. Minkejja dan, Mizzi qal, hu se jattendi l-kumitat sabiex ma jħallix 'lin-Nazzjonalisti jfixflu l-ħidma tal-Gvern Laburista u d-diskors tal-Prim Ministru'. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616fa3d6adc1a_rand.td-a-rec-img{text-align:left}.td_uid_3_616fa3d6adc1a_rand.td-a-rec-img img{margin:0 auto 0 0}